Тарумовка (Дагъустан)

Тарумовка — Дагъустан республикадин Тарумовка районда авай хуьр. Райондин кьилин хуьр ва администрациядин юкь я. География Хуьр Тарумовка райондин кьибле пата, Магьачкъала — Астрахань трассадал, Магьачкъала шегьердилай 175 км яргъал ала. Тарих Хуьруьн бине 1786 йисуз астраханви прокурор Андрей Тарумова кутунай. Ада ина гьукуматди вичиз пай ганвай чилерал лежберар ацукьарнай. Гьа адан гьуьрметдайни хуьруь вичин тӀвар къачунай. Лежберри Средняя, Беловая ва Прорва вацӀара гъетер кьунрал, ципицӀбанвилел ва пек расунал алахънай. Агьалияр 2010 йисан агьалияр сиягьриз къачунин нетижариз килигна хуьре 5 372 кас яшамиш жезвай . 80-й йисарин юкьварал кьван агьалидин чӀехи пай урусар тир. Амма гуьгъуьнлай, Дагъустандин суван хуьрерин эгьлийрин агъаниз эвичӀунин ва ина авай урусрин инлай къакъатунин нетижада, маса хуьрерани хьиз Тарумовка хуьруьн агьалидин составни пара дегиш хьанай, гила ина урусри агьалидин зур пай туькӀуьрзава, амайбур аварар, даргияр ва маса дагъустанвияр я. Хуьруьн агьалидин милли состав: аварар — 30,2 %, урусар — 29,5 %, даргияр — 19,8 % ва мсб. . Баянар ЭлячӀунар Храм в Тарумовке: в чём проблема? Официальный сайт администрации МО «Тарумовский район» Архивация 17 январь 2021 йисан.